ดวงอาทิตย์ตั้งฉากกับพื้นที่จังหวัดต่างๆ ของไทย ครั้งที่ 2 ของปี ช่วงเดือนกรกฎาคมถึงเดือนกันยายน
ดวงอาทิตย์ตั้งฉากกับพื้นที่จังหวัดต่างๆ ของไทย ครั้งที่ 2 ของปี ช่วงเดือนกรกฎาคมถึงเดือนกันยายนนายศุภฤกษ์ คฤหานนท์ หัวหน้างานบริการวิชาการทางดาราศาสตร์ สถาบันวิจัยดาราศาสตร์แห่งชาติ (องค์การมหาชน) (สดร.) กระทรวงการอุดมศึกษา วิทยาศาสตร์ วิจัยและนวัตกรรม(อว.) เปิดเผยว่า ดวงอาทิตย์จะโคจรมาอยู่ในตำแหน่งตั้งฉากกับกรุงเทพมหานครในวันที่ 16 สิงหาคม 2562เวลาประมาณ 12:22 น.โดยปรากฎการณ์นี้เกิดขึ้นปีละ 2 ครั้ง ช่วงเดือนเมษายนถึงเดือนพฤษภาคม และเดือนกรกฎาคมถึงเดือนกันยายนของทุกปี สำหรับดวงอาทิตย์ตั้งฉากครั้งที่ 2 ของปีนี้ ดวงอาทิตย์โคจรมาอยู่ในตำแหน่งตั้งฉากกับประเทศไทย เริ่มจากบริเวณเหนือสุดของประเทศ ณ อำเภอแม่สาย จังหวัดเชียงราย เมื่อวันที่ 21 กรกฎาคม 2562 ที่ผ่านมา จากนั้นจะเคลื่อนที่ขยับมาตั้งฉากกับพื้นที่ใต้ลงไปเรื่อยๆ และตั้งฉากกับพื้นที่ใต้สุดของประเทศไทย ณ อำเภอเบตง จังหวัดยะลา วันที่ 8 กันยายน 2562 ส่งผลให้ในหนึ่งปี ดวงอาทิตย์ จะเคลื่อนผ่านใกล้จุดเหนือศีรษะหรือตั้งฉากกับพื้นที่ดังกล่าวถึง 2 ครั้ง เมื่อยืนกลางแดดในวันและเวลาดังกล่าว จะสังเกตเห็นเงาของร่างกายทอดอยู่ใต้เท้าพอดี จึงเป็นโอกาสดีที่จะได้สังเกตการณ์